YaKun coffee and tea สาขานี้ตั้งอยู่ในตึกเมอร์คิวรี่วิลล์ชั้น 3 ตรงข้ามร้านเบอร์เกอร์คิง การเดินทางไม่ยากด้วยรถไฟฟ้าลงสถานีชิดลมแล้วออกที่ทางออกฝั่งเซนทรัลชิดลม (ตึกจะอยู่ตรงข้ามกับเซนทรัลชิดลม) และมีทางเชื่อมเข้าสู่ตัวตึกเลย เดินเข้าไปอีกนิดก็เห็นร้านแล้วค่ะ ภายในร้านมีที่นั่งไว้บริการประมาณ 7-8 โต๊ะ สาขานี้คนค่อนข้างเยอะ คือเดินผ่านทุกครั้งลูกค้าเต็มเกือบทุกโต๊ะ

สำหรับการสั่งอาหารให้สั่งที่เคาท์เตอร์ได้เลย ดูเมนู เลือก จ่ายเงิน แล้วเราจะได้เครื่องคิวมานั่งรอที่โต๊ะรอให้มันสั่นแล้วเดินไปหยิบของกินเราได้เลยตรงข้างเคาท์เตอร์ที่เราสั่งอาหาร เมนูจะเป็นขนมปังแบบต่างๆ เครื่องดื่มหลากหลาย วันนี้กินเป็นเซตค่ะ ถ้าจำไม่ผิดจะเป็นเซต B (140.-) ประกอบด้วยขนมปังไส้พีนัทบัตเตอร์ 4 คู่ ไข่ต้ม 2 ฟอง และเครื่องดื่มเลือกจากกาแฟ/ชา(ร้อน,เย็น) ตัวขนมปังปิ้งมากรอบแบบฝุดๆ เป็นไปได้แนะนำให้นั่งกินที่ร้านตอนร้อนๆ เลยค่ะ ถ้าสั่งกลับขนมปังจะไม่กรอบเท่า ไส้พีนัตบัตเตอร์เป็นไส้ที่เราชอบค่ะ หวานๆ หอมๆ จุ่มกินคู่กับไข่ต้ม ส่วนเครื่องดื่มเราเลือกเป็นชาเย็นจะเป็นชานมไม่หวานมากรสฝาดๆหน่อย ชอบมว้ากๆ
• ร้านนี้เหมาะกับการเป็นอาหารเช้าเป็นที่สุด หรือจะเป็นมื้อว่างยามบ่ายก็ดี ????